### NN 34/2019 (4.4.2019.), Obvezatne upute broj MLN-I – redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

718

Na osnovi članka 48. Zakona o lokalnim izborima (»Narodne novine«, broj 144/12 i 121/16, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 4. travnja 2019. donijelo je

OBVEZATNE UPUTE BROJ MLN-I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 4. travnja 2019. raspisani su prijevremeni izbori za zamjenika općinskog načelnika Općine Bale – Valle iz reda pripadnika talijanske nacionalne manjine.

Odluka Vlade Republike Hrvatske stupa na snagu 4. travnja 2019.

Izbori će se održati u nedjelju, 5. svibnja 2019.

2. Rokovi teku od

5. travnja 2019. u 00:00 sati.

3. Prijedlozi kandidatura za izbor zamjenika općinskog načelnika Općine Bale – Valle iz reda pripadnika talijanske nacionalne manjine moraju prispjeti Općinskom izbornom povjerenstvu Općine Bale – Valle u roku od 14 dana od dana stupanja na snagu odluke o raspisivanja izbora, dakle do

18. travnja 2019. do 24:00 sata.

(članak 21. stavak 1. Zakona)

4. Općinsko izborno povjerenstvo Općine Bale – Valle sastavit će i objaviti zbirnu listu pravovaljano predloženih kandidatura za izbor zamjenika općinskog načelnika Općine Bale – Valle iz reda pripadnika talijanske nacionalne manjine, u lokalnim sredstvima javnog priopćavanja i tisku, na oglasnoj ploči i mrežnoj stranici Općine Bale – Valle u roku od 48 sati od isteka roka za kandidiranje, dakle do

20. travnja 2019. do 24:00 sata.

(članak 26. stavak 1. Zakona)

5. Općinsko izborno povjerenstvo Općine Bale – Valle dostavit će Državnom izbornom povjerenstvu zbirnu listu pravovaljano predloženih kandidatura radi objave cjelovite informacije o svim kandidaturama.

Objava Državnog izbornog povjerenstva ne predstavlja izbornu radnju u smislu zaštite izbornog prava.

(članak 26. stavak 2. Zakona)

6. Izborna promidžba počinje danom objave zbirnih lista te traje zaključno do 24 sata prije dana održavanja izbora, dakle do

3. svibnja 2019. do 24:00 sata.

(članak 35. stavak 1. Zakona)

7. Izborna šutnja počinje protekom izborne promidžbe, a završava na dan održavanja izbora u 19:00 sati, dakle

od 4. svibnja 2019. u 00:00 sati

do 5. svibnja 2019. u 19:00 sati.

(članak 35. stavak 3. Zakona)

8. Općinsko izborno povjerenstvo Općine Bale – Valle objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle do

19. travnja 2019. do 24:00 sata.

(članak 69. stavak 1. Zakona)

9. Političke stranke dužne su odrediti članove pojedinih biračkih odbora i dostaviti njihova imena Općinskom izbornom povjerenstvu Općine Bale – Valle najkasnije 12 dana prije održavanja izbora, dakle do

22. travnja 2019. do 24:00 sata.

(članak 42. stavak 6. Zakona)

Ako političke stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju Općinskom izbornom povjerenstvu Općine Bale – Valle u zadanom roku, Općinsko izborno povjerenstvo Općine Bale – Valle samostalno će odrediti članove biračkih odbora.

(članak 42. stavak 6. Zakona)

10. Općinsko izborno povjerenstvo Općine Bale – Valle mora imenovati članove biračkih odbora najkasnije 10 dana prije dana održavanja izbora, dakle do

24. travnja 2019. do 24:00 sata.

(članak 44. stavak 2. Zakona)

11. Glasovanje traje neprekidno

5. svibnja 2019. od 7:00 do 19:00 sati.

Biračka mjesta se zatvaraju u 19:00 sati. Biračima koji su se u to vrijeme zatekli na biračkom mjestu omogućit će se glasovanje i nakon 19:00 sati.

(članak 74. Zakona)

12. Birački odbori moraju u što kraćem roku dostaviti zapisnike o svom radu s ostalim izbornim materijalom Općinskom izbornom povjerenstvu Općine Bale – Valle, a najkasnije u roku od 12 sati od zatvaranja biračkih mjesta, dakle do

6. svibnja 2019. do 7:00 sati.

(članak 65. Zakona)

13. Općinsko izborno povjerenstvo Općine Bale – Valle utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

6. svibnja 2019. do 19:00 sati.

14. Općinsko izborno povjerenstvo Općine Bale – Valle objavljuje bez odgode rezultate izbora sukladno članku 86. Zakona.

(članak 86. Zakona)

15. Zaštita izbornog prava ostvaruje se u skladu s odredbama članaka 127. do 133. Zakona.

16. Ove Obvezatne upute objavit će se u »Narodnim novinama«, a stupaju na snagu 4. travnja 2019.

17. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-06/19-01/20
 Urbroj: 507-04/06-19-1
 Zagreb, 4. travnja 2019.

Predsjednik
 Đuro Sessa, v. r.